Sciant praesentes et futuri quod ego Ildinus Ticio, praesente matre mea Pontia, in capitulo Marciniacensi donum feci de terra mea quod et tenere volo pro remissione peccatorum meorum. Haec terra in parrochia de Varennis est, tenetque partem ejus Durannus Projay partemque Bonitus de Varennis cum filio suo Bartholomaeo. Redditus ejus sunt septem solidi et sex quartae de avena et una quarta de frumento cum siligine et quatuor galli in augusto et una gallina in Pascha. His adjicio ego Ildinus et concedo decimas quas in Brianno habeo huic sancto loco, si mortuus fuero sine legitimo haerede. Testes hujus rei sunt Thomas prior, Bernardus cellararius, Baldonus coquus, Bernardus pistor.